text: Billund mærker næsten ikke Norwegian-strejke
  04 marts 2015 kl. 06.09
  Pilot-strejken i Norwegian betyder mange aflyste fly-afgange i de danske Lufthavne. Billund mærker dog næsten ikke konflikten, da Norwegian har ganske få afgange herfra.
  650 piloter nedlægger arbejdet, hvilket udløser aflyste indenrigsflyvninger i Danmark, Norge og Sverige, mens Norwegians afgange mellem de skandinaviske hovedstæder også rammes.
  Stridens kerne er, hvor i Norwegian-koncernen piloterne skal være ansat. I dag er piloterne ansat i forskellige datterselskaber, men kravet fra piloterne er at blive ansat i moderselskabet.
  